kardosdrur/scandi-wiki huggingface dataset:
Úhošť

Úhošť () er en bakke og et nationalt naturreservat i  i regionen Ústí nad Labem i Tjekkiet. Det ligger i Doupov-bjergene . Bakken når en højde på 593 moh. Det er også et sted, hvor slaget ved Wogastisburg kunne have fundet sted i 631 e.Kr.

Geografi 

Úhošť ligger i Doupov-bjergene i kommunen Kadaň, mellem landsbyerne Brodce og Pokutice (dele af Kadaň). Bakken er et  taffelbjerg med et areal på 114,5 hektar; plateauet på toppen har et areal på 80,5 ha. Det har været beskyttet som et nationalt naturreservat siden 1974. Det nationale naturreservat har et areal på 344,9 ha og et ubetydeligt område af reservatet ligger også på Klášterec nad Ohří's område.

Natur 
Bakken opstod i forbindelse med den vulkanske aktivitet, der skabte alle Doupovbjergene. Den er således hovedsageligt dannet af basalt.

Plantemæssigt er området meget forskelligartet. I naturreservatet findes 1.000 plantearter ud af de 3.000 der er registreret i Tjekkiet. Skråningerne er dækket af naturlig skov og steppe med planter som anemoner, gøgeurt, kobjælde og andre.

Der er også en rig fuglefauna (ugler, biædere osv.).

Beboelse 
Der har været en landsby Úhošť på toppen af bakken. Den har sandsynligvis eksisteret i forhistorien, og nogle kulturer fra bronzealderen (Knovíz-kulturen) er blevet genkendt i udgravninger. Den første skriftlige optegnelse om landsbyen stammer fra 1401, da den blev solgt til en bymand i Kadaň. Det ændrede de indehavere, der normalt kommer fra de nærliggende adelsfamilier. Den forblev i Thun-familiens ejendom siden konfiskationerne efter slaget ved Det Hvide Bjerg indtil 1850, hvor den blev en selvstændig kommune og havde en stabil befolkning på omkring 50 mennesker. Befolkningen begyndte at falde efter 2. verdenskrig, og landsbyen blev officielt nedlagt i 1963. Nu om dage er der bare krattede ruiner af flere huse.

Turisme 
Der er en sti med informationstavler, der fører gennem naturreservatet.

Referencer 

Bjerge og bakker i Tjekkiet
IUCN Kategori IV
Naturbeskyttelse i Tjekkiet
Neleus (søn af Poseidon)

Neleus () er ifølge den græske mytologi søn af Poseidon og Tyro foruden at være Pelias' tvillingebror.   

Tyro var ganske vist gift med kong Kretheus af Iolkos, med hvem hun havde fået sønnerne Aison, Pheres og Amythaon . Alligevel elskede hun Oceaniden Enipeus, en flodgud. Derfor forsøgte hun at forføre ham, men Enipeus modstod hendes tilnærmelser. En dag viste Poseidon, der havde varme følelser for Tyro, sig for hende i Enipeus' skikkelse og snød sig til at gennemføre det, som Enipeus af anstændighed frastod fra. Af dette kom tvillingerne Neleus og Pelias.

Frygten for sin mands jalousi fik moderen til at forlade tvillingerne, men de blev fundet af en hestepasser og blev (ifølge en anden version) overladt til en stuepige. Som voksne genfandt brødrene deres mor. Pelias dræbte dog Tyros onde stedmor, Sidero, da hun uophørligt behandlede Tyro grimt. Eftersom mordet fandt sted på alteret i Heras tempel, hvortil hun havde søgt tilflugt, faldt gudernes moders evige raseri over Pelias.

I mellemtiden anstrengte den magtbegærlige Pelias sig for at skaffe sig herredømmet over hele Thessalien og sendte Neleus og Pheres i landflygtighed, mens han lokkede Aison til Iolkos huler.

Neleus tog til Messenien på det sydvestlige Peloponnes. Der bosatte han sig sammen med hans halvbror Amythaons sønner. Tyros fætter Aphareus lod ham formodentligt bygge byen Pylos i kystregionen. Efter sine sønners død udnævnte Aphareus sin nevø som efterfølger, så Neleus regerede som konge over hele Messenien. Med Chloris fik Neleus sønnerne Pero, Periklymenos, som var hans førstefødte, Alastor og Nestor .

Da Herakles senere bad Neleus, i hans egenskab af præstekonge, at rense ham for mordet på Iphitos, som var begået i vanvid, nægtede Neleus, fordi Iphitos' far var hans ven. Som hævn angreb Herakles senere Pylos og dræbte alle Neleus' sønner bortset fra Nestor. 

Ifølge Pausanias genoprettede Neleus sammen med Pelias de olympiske lege og døde i Korinth.

referencer

litteratur 

 Karl Tümpel: Neleus 1. In: Wilhelm Heinrich Roscher (Hrsg.): Ausführliches Lexikon der griechischen und römischen Mythologie. Band 3,1, Leipzig 1902, Sp. 104–111 (Digitalisat).
 Hans von Geisau: Neleus 1. In: Der Kleine Pauly (KlP). Band 4, Stuttgart 1972, Sp. 42 f.

weblinks 

 Neleus på maicar.com
Personer i græsk mytologi
Polyteisme
Græsk mytologi
Græske guder
Viktor Solmunde

Viktor Solmunde (født 2007 eller 2008) er en dansk skateboarder, der er specialiseret i disciplinerne park og vert (halfpipe).

Siden foråret 2022 har Viktor Solmunde været en del af det nyetablerede skateboardlandshold i park skateboarding, hvor Rune Glifberg fungerer som landstræner.

Med henblik på at kvalificere sig til OL i Paris i 2024 har Viktor Solmunde deltaget i internationale konkurrencer, hvor han opnåede en 20. plads ved World Skateboarding Tour (2023) i Argentina og en placering som nr. 21 ved verdensmesterskabet 2023, der blev afholdt oktober 2023 i Rom. Hans aktuelle placering på verdensranglisten er nr. 30. (pr. oktober 2023).  

I maj 2023 blev Viktor Solmunde danmarksmester i park, og i april vandt han juniorrækken ved den internationale konkurrence Vert Attack i Malmø. I juli vandt han det tyske mesterskab i Leipzig.

Historie 

Viktor Solmunde begyndte at skate som 7-årig og som 9-årig flyttede han med sin familie fra Trørød nær København til Bruxelles i Belgien. I løbet af de to år i Belgien begyndte han at skate på store vert-ramper og i skateparks som Ramp Affairz i Kortrijk og Area 51 i Eindhoven. Han havde sin daglige træning på miniramper i skateparken Byrrrh og Flesh'n Bone i Bruxelles.

Viktor Solmunde konkurrerede første gang som 10-årig i 2017, da han deltog i Vilvorde BXL-konkurrencen i Belgien, hvor han vandt 3. pladsen i voksen-kategorien. Siden har han deltaget i talrige konkurrencer i forskellige lande, herunder Danmark, Sverige, Holland, Tjekkiet, Belgien, Tyskland, Frankrig, USA, Dubai og Argentina.

I 2018 flyttede Viktor Solmunde tilbage til Danmark, hvor han til dagligt træner i Fælledparken og X-Hall i København samt i Spoon Mountain Drive i Smørum og skateparken Bryggeriet i Malmø.

Udvalgte resultater 

2023 
 1. plads: Vert Attack - junior (vert), Malmø
 1. plads: Danmarksmesterskab (park), København
 1. plads: Tysklandsmesterskab (park), Leipzig
 3. plads: Sverigesmesterskab (park), Varberg
 20. plads: World Skateboarding Tour (park), San Juan
 21. plads: Verdensmesterskab 2023 (park), Rom
 35. plads: Verdensmesterskab 2022 (park), Dubai (afholdt i 2023) 

2022
 1. plads: Danmarksmesterskab U15 (street), Danmark
 1. plads: Sverigesmesterskab (vert), Stockholm
 2. plads: Sverigesmesterskab (park), Haljarp
 2. plads: Skateboardcupen (park), Varberg
 3. plads: Danmarksmesterskab (park), Haderslev

2021
 2. plads: Danmarksmesterskab (park), Danmark

Referencer

Eksterne henvisninger 
 Viktor Solmunde Profile på theboardr.com
 Viktor Solmunde på instagram.com

Skateboardere fra Danmark
Joy Morgan

Joy Caroline Morgan (født  19. september 1974) er en sangerinde som er kendt under kunstnernavnet Joy Morgan. Hun stammer fra USA og bor i Danmark.

Karriere 

Morgan var en del af indiebandet Biff Baxter Band sammen med David Becker, Jacob Westergaard Madsen, Jesper Bugge Kold, Nicolai Bentzen, Niels P, René Gonzalez Schelbeck og Tobias Høybye. De udgav albummet Up! Going Underground i 1995 og var blandt de tre vindere af P3's SPOT i slutningen af 1990'erne. Joy debuterede med nummeret ”Can’t I Be Loved” på Nobody Beats The Beats’ album Second Coming fra 2003.

Sammen med det danske hiphopkollektiv Pelding udgav hun albummet Spine i 2005. Et anmelderrost album, som gav dem en nominering ved P3 Guld i 2005 og indbragte dem en Danish Music Awards i kategorien "Årets bedste urbane udgivelse" i 2006. I 2018 udgav hun albummet Silhouettes & Skeleton sammen med producer og tidligere Pelding-medlem Thor Finland under navnet Sparrow.

Privat 

Joy Morgan er datter af en kenyansk far og en polsk mor og har to døtre sammen med sin fraskilte mand, Jonas Engberg, som hun dannede par med under tilblivelsen af albummet Spine.

Diskografi 

Albums

 Spine (2005), Pelding & Joy Morgan: Spine, A:larm
 Silhouettes & Skeleton (2017), Sparrow

Referencer 

Sangere fra Danmark
Varnsdorf

Varnsdorf (tjekkisk udtale: [ˈvarnzdorf] ; , Upper Sorbian) er en by i regionen Ústí nad Labem i Tjekkiet  med omkring 15.000 indbyggere. Den ligger på grænsen til Tyskland.

Landsbyerne Studánka og Světliny 1.díl er administrative dele af Varnsdorf.

Geografi 
Varnsdorf ligger omkring 31. km  nordøst for Děčín. Den ligger i den fremtrædende region Šluknov Hook på grænsen til Tyskland.

Varnsdorf ligger i Lausitzer Bergland. Det højeste punkt er bakken Špičák på 544 meter  over havets overflade. Floden  Mandau løber gennem byen.

Historie 
Den første skriftlige omtale af Varnsdorf er fra 1357. I 1681 blev Varnsdorf med hele herregården købt af huset Liechtenstein, og det forblev i deres besiddelse indtil 1919.

I 1849 fusionerede det gamle Varnsdorf med fem kommuner og skabte en ny kommune kaldet Varnsdorf. Det var den største kommune i det østrigske imperium efter befolkning uden byrettigheder. I 1868 blev Varnsdorf en by.

Før 1. verdenskrigs afslutning var Varnsdorf en del af Østrig-Ungarn. Den 24. november 1918 blev byen en del af Den Tjekkoslovakiske Republik. I henhold til Saint-Germain-en-Laye-traktaten blev byen indlemmet i det nye land Tjekkoslovakiet.

Før Holocaust boede der 211 jøder i Varnsdorf. Efter afslutningen af 2. verdenskrig blev hovedparten af den etniske tyske befolkning udvist til Tyskland.

I 1980 blev kommunen Studánka en del af Varnsdorf. 

Der bor omkring 2.500 buddhistiske vietnamesere bor i og omkring Varnsdorf. I 2008 blev  det første vietnamesisk buddhistiske tempel i Tjekkiet, Thien An Buddhist Pagoda indviet i Varnsdorf.

Referencer 

 
  (engelsk)
 Byens informations center

Byer i Tjekkiet
Byer i Ústí nad Labem
Geografisk Tidsskrift

Geografisk Tidsskrift (GEt) er et dansk videnskabeligt tidsskrift der udgives af Det Kongelige Danske Geografiske Selskab.
Dets engelske titel er Danish Journal of Geography.

Tidsskrift udgives via Taylor & Francis Group,
men dets tidlige numre op til 2001 er også tilgængelig fra tidsskrift.dk-platformen.

Først bind blev udgivet i 1877 og indholdt artikler såsom "Førcolumbiske Opdagelser af Amerika",
"Stanleys nyeste Opdagelser i Mellemafrika"
og Peter Emanuel Hansens "Livet i Omsk".

Chefredaktør per 2023 er Søren Bech Pilgaard Kristensen fra Københavns Universitet.

Referencer 

Naturvidenskabelige tidsskrifter
Peter Emanuel Hansen

Peter Emanuel Hansen (født 12. oktober 1846 i København, død 23. december 1930 på Frederiksberg) var en dansk skuespiller, telegrafist, lærer, oversætter og skribent.

Peter Emanuel Hansen blev født i København i 1846 som søn af Mariane Dam og Gotfred Hansen, hvor sidstnævnte var arbejdsmand, senere værtshusholder og sukker-husforvalter.
Peter Emanuel Hansen tog en realafgangseksamen fra Borgerdydskolen på Christianshavn.
Som ung havde han interesse for litteratur og mellem 1865 og 1870 var han skuespiller på Det kongelige teater.

Efter den korte skuespilskarriere fik Hansen ansættelse ved Store Nordiske Telegrafselskab og blev i 1871 udsendt som telegrafist til Siberien.
Siberien havde da et rygte som "forvisningens land" og "forbrydelsernes land".
Han rejste med 14 andre danskere og ankom den 12. oktober til Omsk.
I 1877 udgav Geografisk Tidsskrift Hansens artikel om livet i Omsk.
Fra Store Nordiske Telegrafselskab overgik han til det russiske telegrafvæsen og blev i 1881 forflyttet til St. Petersborg, hvor han virkede som lærer i engelsk og telegrafi ved det elektrotekniske institut.
Hansen blev gift første gang i 1882 i Irkutsk med Marija Aleksandrovna Engelfeldt. 
Hun døde dog nogle år efter i 1888 i St. Petersborg.
Hansen giftede sig senere på året med Anna Vasiljevna Vasiljeva. 

Hansen oversatte skandinavisk litteratur til russisk, herunder arbejder af H.C. Andersen, Søren Kierkegaard, Ludvig Holberg og Henrik Ibsen, ofte i samarbejde med sin anden hustru.
De oversatte også den anden vej, russiske forfattere så som I.A. Gontjarov og L.N. Tolstoj.
Dansk Biografisk Leksikon fremhæver samling Fiordy som udkom i årene 1909 til 1913, og der indholdt oversættelse til russisk af nordisk samtidslitteratur med forfattere såsom Johannes V. Jensen, Karin Michaelis,  og Per Hallström.

Udover sin oversættervirksomhed og lærergerning var Hansen også involveret i socialt arbejde i Rusland, særligt under hungersnøden 1899-1900 og mellem 1904 og 1907 var han tilknyttet Kejserinde Marias Institutioner.
Han udgav skifter om sociale forhold, i bogform: Obščestvennaja samopomošč' v Danii, Norvegii i Švecii (Offentlig selvhjælp i Danmark, Norge og Sverige, 1898) og Trudovaja pomošč' v Skandinavskich gosudarstvach (Hjælp gennem Arbejde i de skandinaviske Lande, 1899).

I 1917 kom Hansen tilbage til Danmark.
Hans anden hustru døde i 1942 under Leningrads belejring.

Hans datter, Mariana Petrovna Ganzen-Kozevnikova, overlevede Anden Verdenskrig og var central i oprettelse af det første skandinaviske institut i Rusland.
En kvindelig efterkommer talte også dansk og havde interesse i skandinavisk kultur.

Referencer 

Oversættere fra Danmark
Teaterskuespillere fra Danmark
Hanshin Tigers

Hanshin Tigers () er et professionelt japansk baseballhold fra Hyōgo-præfekturet. De spiller i Nippon Professional Baseball. Deres hjemmebanestadion hedder Koshien Stadium.
Tigers blev stiftet i 1935 under navnet Osaka Tigers, som var holdets navn frem til afslutningen af 1961, hvor man ændrede til den nuværende betegnelse.

Eksterne henvisninger 

 Hanshin Tigers officielle hjemmeside

Baseballhold
Sport i Japan
Etableret i 1935
Oliver Ross

Oliver Ross (født 10. oktober 2004) er en dansk professionel fodboldspiller, der spiller som angriber for NordicBet Liga-klubben AaB. Han er lillebror til Mathias Ross.

Karriere

AaB 
Oliver Ross kom ligesom sin storebror Mathias Ross til AaB fra partnerklubben Aalborg KFUM.  Han arbejdede sig op gennem ungdomsrækkerne og fik sin debut for førsteholdet i en pokalkamp mod FIUK den 31. august 2021, hvor han scorede to mål i en 13-0-sejr.   Senere i den sæson, den 20. marts 2022, fik han sin danske Superliga-debut mod Brøndby IF.  Ross spillede også i 10 af de sidste 11 kampe i sæsonen for AaB.

Den 22. juni 2022 underskrev Ross en ny aftale med AaB indtil juni 2025 og blev permanent rykket op til førsteholdstruppen.  I august 2022 var der rygter om, at den italienske storklub AC Milan havde budt på Ross, men AaB's prisvurdering af Ross betød formentlig, at handlen aldrig blev udført, og Ross blev derfor i AaB.

Eksterne links 

 
 Oliver Ross på DBU

Fodboldspillere fra AaB
Gühring

Gühring KG er en tysk producent af præcisionsværktøj til metalbearbejdning De har ca. 8.000 ansatte og 70 afdelinger i 48 lande. I 2020 havde de en omsætning på 1 mia. euro.

Virksomheden blev etableret i 1898 som en spiralborsproducent af Gottlieb Gühring.

Referencer 

Maskinproducenter fra Tyskland
Etableret i 1898
Huf

Huf Hülsbeck & Fürst GmbH & Co. KG eller Huf er en tysk producent af dørgreb, belysning, låsesystemer og andet til bilindustrien, hvor de er underleverandør. 2. April 1908 grundlagde Ernst Hülsbeck og August Fürst virksomheden.
De er ca. 7.800 ansatte og har en omsætning på 1 mia. euro (2020).

Referencer 

Fremstillingsvirksomheder fra Tyskland
Etableret i 1908
Lapp Holding

Lapp Holding SE eller Lapp Group er en tysk producent af kabler, stik og ledninger. De har hovedkvarter i Stuttgart og ejes af familien Lapp.

Referencer 

Elektronikvirksomheder fra Tyskland
Etableret i 1959
Integral teori

Integral teori, er en filosofi der er udviklet af filosoffen og forfatteren Ken Wilber. Den er en omfattende forklaringsramme, der søger at give en mere holistisk og inkluderende tilgang til at forstå menneskelig bevidsthed, viden og virkelighed. Den sigter mod at integrere forskellige discipliner, perspektiver og dimensioner af menneskelig erfaring i en sammenhængende og samlet model.

Hovedtræk 
Integralteori er baseret på ideen om, at virkeligheden kan forstås og beskrives fra flere perspektiver, der hver giver et unikt indblik i forskellige aspekter af tilværelsen. Disse perspektiver omtales ofte som "kvadranter" og omfatter:

 Indre individuel (Jeg): Denne kvadrant fokuserer på individers subjektive oplevelser og bevidsthed. Det omfatter psykologiske, følelsesmæssige og spirituelle dimensioner.
 Indre kollektiv (Vi): Denne kvadrant omhandler de fælles kulturelle, sociale og værdibaserede aspekter af menneskelivet. Det omfatter fælles verdensbilleder, kulturelle normer og kollektive identiteter.
 Ydre individuel (Det): Denne kvadrant relaterer sig til de objektive, målbare aspekter af individer, såsom deres fysiske kroppe og adfærd.
 Ydre kollektiv (Dem): Denne kvadrant omhandler de ydre, observerbare systemer og strukturer, der findes i samfundet, såsom institutioner, teknologier og økologiske systemer

Integralteori introducerer også begrebet "udviklingsniveauer" eller "bevidsthedsstadier." Det antyder, at individer og samfund udvikler sig gennem forskellige stadier af psykologisk og spirituel udvikling. Disse stadier repræsenterer stigende niveauer af kompleksitet, bevidsthed og integration

Rammen omfatter også ideen om "udviklingslinjer", som er forskellige dimensioner af menneskelig kapacitet, der kan udvikle sig uafhængigt. Eksempler på udviklingslinjer omfatter kognitiv, følelsesmæssig, moralsk og interpersonel udvikling. Ifølge Integralteori kan individer have forskellige udviklingsniveauer i hver af disse linjer.

Integral teori er kendt for sit forsøg på at transcendere og inkludere flere perspektiver, hvilket giver mulighed for en mere nuanceret forståelse af komplekse problemstillinger. Det er blevet anvendt inden for områder som psykologi, filosofi, spiritualitet, økologi, uddannelse og organisationsudvikling.

Se også 

 Teosofi 
 Antroposofi

Litteratur 

 Wilbek, Ken: Integral Psychology: Consciousness, Spirit, Psychology, Therapy, 2000, ISBN 1-57062-554-9
 Wilber, Ken: A Theory of Everything: An Integral Vision for Business, Politics, Science and Spirituality, 2000, paperback ed.: ISBN 1-57062-855-6

Referencer 

New age
Filosofi
Zott

Zott SE & Co. KG er et tysk mejeri med hovedkvarter i Mertingen, Schwaben. Virksomheden blev grundlagt i 1926 og er i dag vokset til ca. 1 mia. euro i omsætning samt 2749 ansatte. Deres mælkeprodukter er bl.a. youghurt, ost og deserter / søde sager. I 2017 indvejede de 954 mio. liter mælk til bearbejdning.

Referencer 

Fødevarevirksomheder fra Tyskland
Etableret i 1926
Uelzena

Uelzena eG er et tysk mejeri med hovedkvarter i Uelzen, Niedersachsen. Virksomheden blev grundlagt i 1952 i Lüchow. I 2019 bearbejdede de 638 mio. kilo mælk.

Referencer 

Fødevarevirksomheder fra Tyskland
Etableret i 1952
Mejerier
Ehrmann

Ehrmann SE er et tysk mejeri med hovedkvarter i Oberschönegg, Schwaben. 1920 etablerede Alois Ehrmann et mejeri. I 2021 var der 2.568 ansatte og en omsætning på 800 mio. euro.

Referencer 

Fødevarevirksomheder fra Tyskland
Etableret i 1920
Mejerier
Speak of the Devil

Speak of the Devil kan henvise til:

Musik 
 Speak of the Devil (Ozzy Osbourne-album), 1982
 Speak of the Devil (John Abercrombie-album), 1993
 Speak of the Devil (Chris Isaak-album), 1998
Andrea Piccolo

Andrea Piccolo (født 23. marts 2001) er en italiensk professionel cykelrytter, som i øjeblikket kører for UCI WorldTeam .

Referencer

Eksterne henvisninger 
 

Mandlige cykelryttere fra Italien
Slaget ved Stirling Bridge

Slaget ved Stirling Bridge () var et slag, der blev udkæmpet under den første skotske uafhængighedskrig d. 11. september 1297. Andrew Moray og William Wallace'mtropper besejrede de samlede engelske tropper under John de Warenne, 6. jarl af Surrey og Hugh de Cressingham nær Stirling ved floden Forth.

Referencer 

Stirling Bridge
Stirling Bridge, Slaget ved
Stirling Bridge, Slaget ved
Stirling Bridge, Slaget ved
Begivenheder i 1297
Dunbar Castle

Dunbar Castle er en tidligere borg, der på et tidspunkt var blandt de stærkeste fæstninger i Skotland. Den er anlagt med udsigt over havnen i byen Dunbar, East Lothian nær det engelsk-skotske grænse. Den første sten-borg blev bygget i 1070'erne, men der har været fæstninger på stedet siden 700-tallet, og forsvarsværkerne blev udvidet, forbedret og ændret i flere omgang. Den blev ødelagt sidste gang i 1567, og har siden stået som ruin.

Se også 
Borge og slotte i Skotland

Referencer

Eksterne henvisninger 

Slotte i Skotland
East Lothian
Borgruiner i Storbritannien
Spire of Dublin

Spire of Dublin, med den alternative titel Monument of Light (), er et stort, nåleformet monument i rustfrit stål, der står på O'Connell Street, der er en hovedfærdselsåre igennem Dublin, Irland. Den er 120 m høj, og den står hvor den tidligere Nelson's Pillar var placeret (og før dette en statue af William Blakeney) Den blev opført fra 2002 til 2003.

Hæder 
 2003 British Construction Industry International Award finalist
 2004 Nomineret til RIBA National Award & Stirling Prize
 2005 Mies Van der Rohe Prize list

Referencer

Eksterne henvisninger 

Bygninger, konstruktioner og anlæg i Dublin
Etableret i 2004
Tessner

Tessner Holding KG (Roller) er en tysk møbelkoncern, der bedst kendes for møbelkæden Roller. De har hovedkvarter i Gelsenkirchen. I 1969 grundlagde Hans-Joachim Tessner fra Goslar virksomheden. I 2019 havde de 7.000 ansatte og omsatte for 1,2 mia. euro.

Referencer 

Detailvirksomheder fra Tyskland
Etableret i 1969
Schütz

Schütz-Werke GmbH & Co. KG er en tysk virksomhed indenfor emballage-systemer i plastik og metal. Deres hovedkvarter er i Selters i Westerwald. Virksomheden ejes af familien Schütz. 

Udo Schütz grundlagde i 1958 en virksomhed til fremstilling af olietanke i metal.

Referencer 

Fremstillingsvirksomheder fra Tyskland
Etableret i 1958
Hollands Grand Prix 2023

Hollands Grand Prix 2023 (officielt navn: Formula 1 Heineken Dutch Grand Prix 2023) var et Formel 1-løb, som blev kørt den 27. august 2023 på Circuit Zandvoort i Zandvoort, Holland. Det var det trettende løb i Formel 1-sæsonen 2023.

Kvalifikation 

Noter:

 - Yuki Tsunoda blev givet en 3-plads straf for at køre i vejen for Lewis Hamilton under del 2.

 - Kevin Magnussen måtte starte fra pit lane efter at have lavet ændringer til sin motor og sin gearkasse.

Resultat 

Noter:

 - Inkluderer point for hurtigste omgang.

 - Sergio Pérez blev givet en 5-sekunders straf for at køre for hurtigt i pit lane. Hans slutposition gik som resultat fra 3. til 4. pladsen.

 - Yuki Tsunoda blev givet en 5-sekunders straf for at være skyld i et sammenstød med George Russell. Hans slutposition gik som resultat fra 13. til 15. pladsen.

 - Kevin Magnussen blev givet en 5-sekunders straf for at ikke holde den påkrævede afstand under safety car. Hans slutposition gik som resultat fra 15. til 16. pladsen.

Stilling i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2023
Hollands Grand Prix
Häfele

Häfele SE & Co KG med hovedkvarter i Nagold i Schwarzwald er en tysk producent af møbelbeslag og byggebeslag samt elektriske låsesystemer. I 2021 havde de 8.000 ansatte og omsatte for 1,7 mia. euro.

1. december 1923 grundlagde købmand Adolf Häfele sammen med Hermann Funk virksomheden Erzeugnisse der Eisenwaren- und Werkzeugindustrie i Aulendorf.

Referencer 

Fremstillingsvirksomheder fra Tyskland
Etableret i 1923